OpenLLM-France/wikimedia huggingface dataset:
# Turó de Can Nyerro

El Turó de Can Nyerro és una muntanya de 150 metres que es troba al municipi de Riudarenes, a la comarca de la Selva.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Rogeta

La rogeta o raspeta (Rubia peregrina) és una planta silvestre de la família de les rubiàcies (Rubiaceae).

## Descripció

Es tracta d'una petita liana, planta enfiladissa, aspra al tacte i enganxosa (per uns pèls en tota la planta) que arriba a fer un metre d'alçada. La tija és quadrada i les fulles són lanceolades i disposades en agrupacions de 4 o 5 unitats al voltant de la tija. Les flors són grogues i els fruits en drupa negres quan són madurs.
És freqüent als alzinars.
Té una distribució més aviat dins la zona de clima mediterrani, però arriba també al sud d'Anglaterra.

## Vegeu també

* Rotgeta (Rubia angustifolia)

## Referències

* ↑ https://dlc.iec.cat/Results?DecEntradaText=raspeta
Viccionari
# Esquerda Galega

Esquerda Galega fou un partit nacionalista gallec d'esquerres.

## Història

Fou fundat en desembre de 1980 en refundar-se el Partido Obreiro Galego, integrant la majoria dels militants de l'autodissolt Partido dos Traballadores de Galicia i a militants procedents del BNPG, Partit Socialista Gallec, Partit Comunista de Galícia i Movemento Comunista de Galicia. Celebrà el seu I Congrés en març de 1981, en el que acceptà el marc constitucional i autonòmic per a la consecució de l'autodeterminació de Galícia.
A les eleccions autonòmiques de 1981 obtingué 33.497 vots (3,32%) i un escó per al seu líder, Camilo Nogueira, que va aconseguir gran protagonisme en la seva actuació en el Parlament de Galícia, encara que el partit patí una forta desfeta a les eleccions generals espanyoles de 1982 amb només 22.310 vots (1,72%).
En 1984 es fusionà amb el Partit Socialista Gallec formant el PSG-EG.

## Eleccions

| Eleccions | Vots | Percentatge | Escons/Regidors |
| Eleccions al Parlament de Galícia de 1981 | 33,497 | 3'32% | 1 |
| Eleccions generals espanyoles de 1982 | 22,310 | 1'72% | 0 |
| Eleccions municipals espanyoles de 1983 | 19.173 | 1,57% | 22 |

## Referències

* ↑ Espectacular triunfo de Alianza Popular en Galicia a costa de UCD, a El País, 21 d'octubre de 1981
* ↑ Congreso para la fusión de dos partidos nacionalistas gallegos a El País, 24 de juny de 1984
* ↑ http://www.historiaelectoral.com/munigal.html
# Pic de Clavera

El Pic de Clavera és una muntanya de 2.721 metres que es troba entre el municipi d'Alt Àneu a la comarca del Pallars Sobirà i el d'Eras Bòrdas de Les a l'Arieja.
Aquest cim està inclòs al llistat dels 100 cims de la FEEC.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
* ↑ «Repte 100 cims». Federació d'Entitats Excursionistes de Catalunya. Arxivat de l'original el 28 de març 2019. [Consulta: 3 febrer 2018].
# Turó de Can Xarabau

El Turó de Can Xarabau és una muntanya de 183 metres que es troba al municipi de Maçanet de la Selva, a la comarca de la Selva.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# L'endeví

L'endeví (títol original en francès: Le Devin) és el dinovè àlbum de la sèrie Astèrix el gal, amb guió de René Goscinny i dibuix d'Albert Uderzo. Va ser publicat en francès el 1972.
A França, la història es va serialitzar inicialment a la revista Pilote, en la qual apareixia per entregues des del número 652 (4 de maig de 1972) fins al número 673 (28 de setembre de 1972); més tard va ser publicat en tapa dura l'any 1973 per l'editorial Dargaud. posterior-ment el registre el reimprimeix l'editorial Hachette Livre, que el desembre de 2008 va adquirir a Uderzo i Anna Goscinny (filla del difunt René) tots els drets sobre les publicacions d'Astèrix.

## Sinopsi

Atemorits per una violenta tempesta, els habitants del poblet estan tots refugiats a la casa del cap. L'arribada d'un foraster cobert amb una pell d'animal provoca un atac de pànic general. Pretén ser un endeví, i aprofitant la credulitat dels seus amfitrions i l'absència del druida, adquireix ràpidament un considerable ascendent sobre els gals, a excepció d'Astèrix, qui resta escèptic...

## Comentaris

* Si habitualment se cita als déus gals Tutatis i Belenos, a les primeres pàgines apareix un bon grapat dels habitants del panteó gal: Taranis, el deu del tro; Sucellus, déu dels morts; Èsus, déu de la Vida; Èpona, deessa de la guerra; Sequana, deessa del Sena, Rosmerta, deessa de la providència, Cernutos, déu de la naturalesa o Borvo, déu de les fonts.
* La vinyeta on l'endeví disseca un peix per estudiar les entranyes fa al·lusió al quadre de Rembrandt Lliçó d'anatomia del Dr. Nicolaes Tulp (p. 10).
* Els pirates apareixen en dues ocasions (i naufraguen en totes dues): una enmig d'una tempesta, després que un endeví els digués que el mar estaria en calma (p. 9); i l'altra travessats pels gals, després que un altre endeví els digués que no hi havia cap perill en fondejar durant la nit.
* El druida Panoràmix torna a anar a la Reunió Anual de Druides del Bosc dels Carnuts (veure Astèrix i els gots) i torna a guanyar el premi al millor druida; però mentre que en aquella ocasió el premi era un menhir d'or, en aquesta és una olla.
* Per primer cop, les dones del poblet també prenen la poció màgica.
* El bard Assegurançatòrix seu lligat als peus de l'arbre. Somriu feliç mentre pensa que l'endeví li ha predit èxits musicals.
* El personatge de l'endeví va aparèixer a la pel·lícula Astèrix i Obèlix contra Cèsar

## Referències

* ↑ Elenco degli albi sul sito ufficiale, 24 ottobre 2011.
* ↑ René Goscinny - Asterix and the Soothsayer - Hachette Children's Group (en anglès).
* ↑ «Cronologia delle pubblicazioni di Asterix su Pilote». bdoubliees.com, 24 ottobre 2011.
* ↑ Hachette Livre, nouveau propriétaire d'«Astérix», 14 dicembre 2008.
* ↑ «Astérix passe sous le contrôle d'Hachette». Le Monde, 12 dicembre 2008.
* ↑ Bell, Anthea. «Translating Astérix». A: Translation: Here and There, Now and Then. Intellect Books, 1996, p. 129. ISBN 9780950259567.
# Roser (prenom)

Roser és un prenom català femení i masculí. La variant masculina d'aquest prenom és poc habitual en català. Quant a la femenina, és la simplificació del prenom Maria del Roser, que pren el nom de l'advocació mariana de la Mare de Déu del Roser. Originalment, els prenoms derivats d'advocacions marianes completaven el nom de Maria (Maria de) fins que han pres significat per si mateixos, i, lògicament, són femenins.

## Origen

El prenom «Maria del Roser»o «Roser» fa referència al rosari, ja que en català medieval el mot 'roser' feia referència tant a aquest concepte com a la planta roser. L'aparició del mot 'rosari' a les darreries del segle xvi per diferenciar tots dos elements és deu a influència castellana. De tota manera, el rosari té també la mateixa etimologia que el roser, és a dir, les roses, ja que a la Mare de Déu se l'honorava amb la flor més valorada de totes, la rosa, amb la qual es feien garlandes i cercles per honorar-la i resar-hi, amb ço que més tard s'anomenaria «rosari». L'etimologia prové del llatí «Rosariu».

## Difusió

A començament de l'edat moderna es generalitzaren el prenoms provinents d'avocacions marianes com ara Roser o Maria del Roser com a prenom femení, un prenom tradicional català amb força difusió al Principat fins a mitjan segle xx.
Diminutius: Roseret, Rosereta, Roseta, Rosina, Rosó, Rosetona.
Versions en altres idiomes:
* francès: Marie-Rosaire (o Marie Rosaire); Rosaire en francès és un prenom masculí.
* espanyol: Rosario o María del Rosario. Rosario també pot ser un nom mascúlí.
* portuguès: Rosário o Maria do Rosário
* italià: Rosaria o Maria Rosaria; Rosario en italià és un prenom masculí.

## Festa onomàstica

La festa onomàstica es pot celebrar en dos dies de l'any:
* Mare de Déu del Roser 7 d'octubre
* Mare de Déu del Roser de Maig (o de Pompeia) 8 de maig

## Biografies

* Roser Capdevila, il·lustradora
* Roser Murillo i Ribera, cantant
* Roser Matheu i Sadó, poetessa
* Roser Bofill, periodista
* Roser Soliguer, pedagoga

### Versió Rosario

* Rosario Flores, cantant madrilenya
* Rosario Surós Julià, cuinera catalana
* Rosario Álvarez, filòloga gallega
* Rosario Margarita Sanz Alonso, política valenciana

### Versió Rosário

* Maria do Rosário Pedreira, escriptora portuguesa

## Curiositats

* El nom Rosó de la cançó catalana Rosó fa referència a l'hipocorístic del prenom Roser.

## Referències

* ↑ «IDESCAT».
* ↑ Col·lectiu, pàg. 72. «Llenguatge i cultura».
* ↑ http://bibiloni.cat/blog/?p=2063
* 1 2 «Còpia arxivada». Arxivat de l'original el 2004-08-26. [Consulta: 1r abril 2012].
* ↑ Ruaix, Josep. Català Complet 3. Curs superior de llengua, pàg 20-22
* ↑ http://www.journaldesfemmes.com/prenoms/prenom/33539/marie-rosaire%5BEnllaç+no+actiu%5D
* ↑ http://www.albaiges.com/onomastica/antroponimia/nombressexocomun.htm
* ↑ http://bebe.abril.com.br/materia/rosario Arxivat 2012-04-18 a Wayback Machine.
* ↑ http://www.nostrofiglio.it/gravidanza/feto/banca_dati_nomi.html?Rosaria&t_mode=detail&t_id=871 Arxivat 2011-10-11 a Wayback Machine.
* ↑ http://www.ecampmany.com/santoral/
* ↑ Ruaix, Josep. Català complet 3. Curs superior de llengua, pàg 21:Rosó (hipocorístic de Rosa o de Roser)
# Angra dos Reis

Angra dos Reis és una ciutat del litoral brasiler situada en l'estat de Rio de Janeiro, a una distància de 151 km de la ciutat de Rio de Janeiro. Té una superfície total de 816,3 km², dels quals 193 km² d'aquests són illes, la major de les quals és l'Ilha Grande, i illots.
Les activitats econòmiques més importants de la ciutat són les activitats portuàries, el comerç i els serveis, algunes indústries, la producció d'energia nuclear (els dos reactors nuclears brasilers estan situats en el municipi) i el turisme en seus platges, illes i locals de busseig.

## Origen del nom

El nom del lloc té una interessant història. Gaspar de Lemos, comandant de la flota naval portuguesa, va descobrir l'Illa Grande el 6 de gener de 1502, el "Dia de Reis". Així que el lloc va ser batejat Angra dos Reis, que significa "ancorada dels reis".
# Pic de la Gallina

El Pic de la Gallina és una muntanya de 2.756,5 metres d'altitud que es troba a cavall dels termes municipals de la Guingueta d'Àneu i de Lladorre, a la comarca del Pallars Sobirà.
Forma part de la carena que separa les valls del Riu d'Unarre, a ponent, de la del Riu de Tavascan, a llevant. Té a prop, a migdia seu, el Pic Major de la Gallina i, una mica més allunyat, al nord-oest, el cim del Mont-roig. Sota els dos pics de la Gallina, al sud-est, s'obre el Circ de la Gallina.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Club de Fútbol Pachuca

El Club de Fútbol Pachuca és un equip professional de futbol de la Primera divisió de Mèxic, la seva seu és a la ciutat de Pachuca, a l'estat d'Hidalgo.

## Història

Emigrants miners de Cornualles que treballaven a la Compañía Real del Monte de Pachuca, fundaren el Pachuca Athletic Club el 1901. És un dels clubs mexicans més antics i el més antic en actiu. L'any 1902 fou un dels membres fundadors de la Lliga Amateur del Districte Federal. Fou campió de la competició les temporades 1904-05, 1917-18, i 1919-20. També fou campió de Copa el 1906-07, 1911-12 i 1965-66.
El club va desaparèixer del futbol nacional del 1922 a 1950. El 1951 va retornar a la competició a la recent creada Segona Divisió. El 1958 deixa l'antic estadi Margarito Ramírez per a mudar-se a l'Estadi Revolución Mexicana que ocuparia fins al 1993, any en què es traslladà a l'Estadi Hidalgo. En el procés de retorn a Primera Divisió el club fou campió a Segona i posteriorment a Primera B les temporades 1966-67, 1991-92, 1995-96 i Hivern 1997. La seva època daurada comença a la màxima categoria la temporada de l'Hivern 1999, on es proclama campió nacional. Repetí campionat els anys 2001, 2003, 2006 i 2007.
També destacà a nivell internacional. Durant els anys 2000 el club es proclamà campió de la Copa de Campions de la CONCACAF tres cops, un de la Superlliga Nord-americana i un de la Copa Sud-americana (el 2006).

## Palmarès
### Nacional
#### Era Amateur

* Lliga Amateur del Districte Federal: (3) 1904-1905, 1917-1918, 1919-1920
* Copa Tower: (2) 1908, 1912

#### Era Professional

* Lliga mexicana de futbol: (7) Hivern 1999, Hivern 2001, Apertura 2003, Clausura 2006, Clausura 2007, Clausura 2016, Apertura 2022
* Primera Divisió A: (2) 1995-96, Hivern 1997
* Copa México de Segona Divisió: (1) 1965-1966
* Segona Divisió B: (1) 1987-1988

### Internacional

* Copa de Campions de la CONCACAF: (3) 2002, 2007, 2008, 2009-10, 2016-17, 2024
* Copa Sud-americana: (1) 2006
* Superlliga Nord-americana: (1) 2007
* Derbi de les Amèriques: (1) 2024
* Copa Challenger: (1) 2024

### Altres

* Copa Pachuca: (2) 2000, 2004

## Referències

* ↑ «Estadio Hidalgo, el huracán que se lleva todo a su paso» (en castellà). Medio Tiempo, 18-07-2019. [Consulta: 11 abril 2021].
* ↑ Mexico list of foundation dates rsssf.com

## Enllaços externs

* Web oficial
* Web a JumpTV.com Arxivat 2008-09-20 a Wayback Machine.
# Teorema de Carnot (termodinàmica)

En termodinàmica, el teorema de Carnot o regla de Carnot és un principi que especifica límits en l'eficiència màxima que es pot obtenir en una màquina tèrmica que només depèn de la diferència entre els reservoris de temperatura de calor i de fred. El principi es va desenvolupar l'any 1824.
El teorema de Carnot estableix:
* Totes les màquines tèrmiques irreversibles entre dos reservoris de calor són menys eficients que una màquina de Carnot operant entre els mateixos reservoris.
* Totes les màquines tèrmiques reversibles entre dos reservoris de calor són igualment eficients que una màquina de Carnot que operi entre els mateixos reservoris.
La fórmula d'aquesta eficiència màxima és
    $\eta _{\text{max}}=\eta _{\text{Carnot}}=1-{\frac {T_{C}}{T_{H}}}$
on T$_C$ és la temperatura absoluta del reservori fred, T$_H$ és la temperatura absoluta del reservori calent i l'eficiència $\eta$ és la raó del treball donat per la màquina del reservori calent.
Basant-se en la termodinàmica moderna el teorema de Carnot és el resultat de la segona llei de la termodinàmica.

## Aplicació a cèl·lules de combustible i bateries

Com que les cèl·lules de combustible i les bateries elèctriques poden generar energia útil quan tots els components del sistema estan a la mateixa temperatura ($T=T_{H}=T_{C}$), no estan limitats pel Teorema de Carnot, ja que el teorema de Carnot s'aplica a màquines que converteixen energia tèrmica en treball i en canvi les cèl·lules de combustible i les bateries converteixen l'energia química en treball.

## Referències

* ↑ John Murrell. «A Very Brief History of Thermodynamics». Arxivat de l'original el 22 de novembre 2009. [Consulta: 5 octubre 2010].
* ↑ «Fuel Cell versus Carnot Efficiency». [Consulta: 20 febrer 2011].
# Santos Montoya Torres

Santos Montoya (La Solana, 22 de febrer de 1966) és un eclesiàstic catòlic espanyol. És el Bisbe de Calahorra i la Calçada-Logronyo. Va ser bisbe auxiliar de Madrid (2017-2022).

## Biografia
### Formació

Nascut en la localitat de La Solana (Ciudad Real). Als deu anys es va traslladar a Madrid. En la capital d'Espanya, va realitzar diverses llicenciatures: llicenciat en Ciències Químiques per la Universitat Autònoma de Madrid, batxiller en Teologia per la Facultat de Teologia Sant Dámaso (1998), llicenciat en Teologia per la Universitat Pontifícia de Cometes (2000) i llicenciat en Teologia Dogmàtica per la Universitat Eclesiàstica Sant Dámaso. En 2020 va obtenir un màster en Discerniment Vocacional i Acompanyament Espiritual en la Universitat Pontifícia de Comillas.

### Sacerdoci

Va ser ordenat prevere el 18 de juny de 2000 i des de llavors ha exercit els càrrecs de viceconsiliario de l'Acció Catòlica General de Madrid, professor, vicerector i rector del Seminari Menor de Madrid; des de 2012, rector de la parròquia Beata María Ana de Jesús, director del col·legi homònim, arxipreste de Delícies-Legazpi (2012), membre del Consell Presbiteral i membre del Col·legi de Consultors des de 2017.

## Episcopat
### Bisbe auxiliar de Madrid

El 29 de desembre de 2017 es va anunciar el seu nomenament pel papa Francesc com a bisbe auxiliar de Madrid, juntament amb els sacerdots José Cobo Cano y Jesús Vidal Chamorro. Varen ser ordenats bisbes en la catedral de l'Almudena de Madrid el 17 de febrer de 2018.

### Bisbe de Calahorra i la Calçada-Logronyo

El 12 de gener de 2022 el papa Francesc el va nomenar bisbe de Calahorra i la Calçada-Logronyo.
Des de juny de 2023 és consiliario de Mans Unides.

### Conferència Episcopal

En la Conferència Episcopal Espanyola va ser membre de la Comissió Episcopal del Clergat des d'abril de 2018 fins a març de 2020, quan es va incorporar a la Comissió Episcopal de Laics, Família i Vida.

## Referències

* 1 2 Otero, Fran «Santos Montoya: «La fe es la vacuna contra el sinsentido y la desesperanza»». , 3-9 marzo 2022, p. 16 [Consulta: 6 març 2022].
* 1 2 Cruz, Ruben. «Santos Montoya, nuevo obispo de Calahorra y La Calzada-Logroño» (en castellà). Vida Nueva - Revista y portal de noticias religiosas y de Iglesia, 12-01-2022. [Consulta: 29 octubre 2024].
* ↑ «Santos Montoya Torres - Conferencia Episcopal Española» (en castellà). [Consulta: 29 octubre 2024].
* ↑ https://press.vatican.va/content/salastampa/it/bollettino/pubblico/2022/01/12/0030/00058.html#ca
* ↑ comunicacion. «Mons. Santos Montoya, nuevo Consiliario Nacional de Manos Unidas» (en castellà). Iglesia en La Rioja, 28-06-2023. [Consulta: 29 octubre 2024].
# Anier García Ortiz

Anier García Ortiz (Santiago de Cuba, Cuba 1976) és un atleta cubà, ja retirat, especialista en els 110 metres tanques i guanyador de dues medalles olímpiques.

## Biografia

Va néixer el 9 de març de 1976 a la ciutat de Santiago de Cuba, població situada al sud de l'illa de Cuba.

## Carrera esportiva

Va començar a destacar en els Jocs Panamericans juvenils de 1995 realitzats a Santiago de Xile (Xile), on va aconseguir guanyar la prova dels 110 metres tanques. Posteriorment va participar, als 20 anys, en els Jocs Olímpics d'Estiu de 1996 realitzats a Atlanta (Estats Units), on fou eliminat en quarts de final de la prova masculina dels 110 m. tanques.
L'any 1997 va irrompre en l'escena internacional a l'aconseguir guanyar la medalla d'or de la prova dels 60 metres tanques en el Campionat del Món d'atletisme en pista coberta realitzat a París (França). Desafortunadament una lesió a la cama el va impedir de competir en plenes condicions al Campionat del Món d'atletiems a l'aire lliure realitzats a Atenes (Grècia), on fou eliminat en semifinals.
L'any 1999 va aconseguir la medalla d'or en els Jocs Panamericans realitzats a Winnipeg (Canadà), i en els Jocs Olímpics d'Estiu de 2000 realitzats a Sydney (Austràlia) va aconseguir guanyar la medalla d'or en la prova masculina de 110 m. tanques, quedant per davant del nord-americà Terrence Trammell.
García va guanyar la medalla de plata en el Campionat del Món d'atletisme realitzat a Edmonton (Canadà) l'any 2001 i la medalla de plata aquell mateix any en el Campionat del Món d'atletisme en pista coberta de Lisboa (Atenes). En el Campionat del Món d'atletisme en pista coberta de 2003 realitzat a Birmigham (Regne Unit) es feu novament amb la medalla de plata, i en els Jocs Olímpics d'Estiu de 2004 realitzats a Atenes (Grècia) amb la medalla de bronze en quedar per darrere del xinès Liu Xiang (or) i el nord-americà Terrence Trammell (plata).

## Enllaços externs

* (anglès) www.iaaf.org - Anier García
# Pic de la Plana

El Pic de la Plana és una muntanya de 2.493 metres que es troba al municipi d'Alt Àneu, a la comarca del Pallars Sobirà.
Aquest cim està inclòs al llistat dels 100 cims de la FEEC

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
* ↑ «Repte 100 cims». Federació d'Entitats Excursionistes de Catalunya. Arxivat de l'original el 28 de març 2019. [Consulta: 16 juliol 2022].
# Turó de la Tremoleda

El Turó de la Tremoleda és una muntanya de 1.161 metres que es troba entre els municipis de Viladrau, a la comarca d'Osona i d'Arbúcies, a la comarca de la Selva.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
* ↑ «Turó de la Tremoleda». Gran Enciclopèdia Catalana. Barcelona: Grup Enciclopèdia Catalana.
# Liu Yukun

Liu Yukun (xinès simplificat: 劉宇坤, pinyin: Liú Yǔkūn; Shanxi, 12 d'abril de 1997) és un esportista que competeix en tir, en la modalitat de rifle, esport del qual és campió olímpic.
Va participar en els Jocs Olímpics de París 2024, obtenint una medalla d'or en la prova de rifle 3 posicions 50 m. Va guanyar una medalla de plata en el Campionat Mundial de Tir de 2022, en la prova de rifle en posició tendida 50 m.

## Referències

* ↑ «Liu Yukun». ISSF-sports.org.
* ↑ «China's Liu breaks men's 50m rifle 3 positions world record twice at ISSF World Cup». , 13-05-2024.
* ↑ «Shooting: Liu Yukun (CHN) sets Qualifying Olympic Record in men's 50m rifle 3 positions». Olympics.com, 31-07-2024.
* ↑ «2024 Olympic Games, Day 5: new qualification world record in 50m rifle 3 positions men's for China's Yukun Liu and gold in trap women's for Guatemalan Adriana Ruano Oliva (with record too)». All4Shooters.com, 31-07-2024.
# Sara Pons Arnal

Sara Pons Arnal (Lleida, 1970) és una escultora catalana establerta a Granyena de les Garrigues. És autora d'obres d'art públic com l'estàtua de bronze d'Anne Frank situada a la plaça dedicada a l'escriptora a Barcelona (2001), La dama de la làmpada (Florence Nightingale) (2021) als jardins de George Orwell de l'Hospital Universitari de Santa Maria de Lleida, i de la Ruta de les Fades de Mormur a Balaguer.

## Referències

* ↑ «Sara Pons Arnal». [Consulta: 17 juliol 2024].
* ↑ «Sara Pons Arnal». donestransformadores.cat. [Consulta: 17 juliol 2024].
* ↑ https://www.nuvol.com/art/els-set-caps-de-ponsarnal-13463
* ↑ «Lleida ret homenatge al col·lectiu d'infermeria amb l'escultura 'La Dama de la Làmpada'». Territoris.cat, 06-05-2021. [Consulta: 17 juliol 2024].
* ↑ «Balaguer ha presentat aquest divendres la Ruta de les Fades de Mormur, el nou projecte escultòric al centre històric de la ciutat». Ràdio Balaguer, 16-06-2023. [Consulta: 17 juliol 2024].
# Animal Soccer

Animal Soccer és un videojoc per a PC. Tracta d'una colla d'equips fets d'animals que fan partits de futbol, però molt bruts; sense faltes.

## Canvi de nom

Es canvien els noms dels clubs i dels jugadors, com ara Deportivo de la Corunha: Deportivo la Gallinha (un equip de gallines), o Puyol: Tortuyol.

## Súpers

Cada cop que es posseeix durant un cert temps la pilota o es fa un gol, se suma una lletra al súper. Per exemple, fas un gol: S; un altre: u, etc., i quan tens tota la paraula et surt una cosa que completa el joc brut. Pitges una tecla i es compleix la trampa:
* Regatejar: vas directe cap a un jugador i te'l regateges.
* Córrer: corres molt de pressa.
* Paret: es posa una paret davant la porteria i impedeix un gol.
* Ultra-xut: xutes amb tanta força que el porter no s'ho pot parar.

## Enllaços externs

* Anàlisi a Meristation.com Arxivat 2007-03-13 a Wayback Machine. (castellà)
# Pic de Moredo

El Pic de Moredo o Roca Blanca és una muntanya de 2.766 metres que es troba al municipi d'Alt Àneu, a la comarca del Pallars Sobirà.
Aquest cim està inclòs al llistat dels 100 cims de la FEEC.

## Referències

* ↑ Jolis, Simó i 1971, pp 434-436.
* ↑ Vila i 1985, pp 23-24.
* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
* ↑ «Repte 100 cims». Federació d'Entitats Excursionistes de Catalunya. Arxivat de l'original el 28 de març 2019. [Consulta: 3 febrer 2018].

## Bibliografia

* Jolis, Agustí; Simó, Maria Antònia. Pallars - Aran. 4a. ed.. Barcelona: Centre Excursionista de Catalunya, 1971 (Guies).
* Vila, Rossend. Montgarri Mont Valier Esc. 1:25.000. 1a edició. Granollers: Editorial Alpina, 1985. ISBN 84-7011-084-5.